 Здравейте, работя във фирма, която ползва мярката 60/40. Всички във фирмата са преназначени на 4 часов работен ден от 01.04.2020 г. и съответно им се изплаща половин заплата. Разгледах доста тълкувания на ПМС № 55/30.03.2020 г. и въпросът ми е, не е ли редно да получа заплатата си в цял размер като за 8 – часов работен ден, защото, според мен, така е записано в Постановлението на МС. Разгледах внесените ми осигуровки за месец април-те са наполовина, но е посочено, че са за 8 – часов работен ден. Благодаря предварително!




Изплащане на работна заплата по мярка 60/40
===========================================

 

Здравейте, Жени,


според чл. 1, ал. 5 от Постановление № 55/2020 г. в случаите на установено непълно работно време компенсацията се изплаща пропорционално на неотработеното време, но за не повече от 4 часа дневно. В този смисъл, ако работите на непълно работно време 4 часа дневно съгласно подписано споразумение за изменение на трудовия Ви договор, компенсацията се изплаща на база непълното работно време от 4 часа. 


Поздрави,  

адв. Николина Митова  

тел. 0898 303092


